User:OCTAVIA28

LIMBAJUL TRUPULUI Limbajul corpului este format din gesturi, postură, expresii faciale, mișcarea ochilor și trădează adesea ceea ce simțim cu adevărat, oricât am vrea sa ascundem prin cuvinte. Cercetările au arătat că 93% din comunicarea umană interpersonală este non-verbală. Felul în care corpul se mișcă, expresiile feței, maniera grăbită de vorbire, poziția așezată sau ridicată, cntitatea și tipul de parfum, bijuteriile purtate, lungimea sau scurtimea părului- toate aceste elementetrimit mesaje mult mai convingătoare decât orice cuvânt. Cumulate, aceste elemente non-verbale, au o putere cu mult mai mare decât impactul de 7% reprezentat de cuvintele pe care le spuneți. Fiecare mișcare a mâinii și fiecare inflexiune a vocii, reflectă ceva cu privire la modul în care vă simțiți sau la ce anume gândiți despre persoana cu care stați de vorbă. Limbajul trupului nu doar completează ceea ce vreți să spuneți, ci de obicei, vă domină conversația. Partea conștientă a minții omului, poate fi concentrată pe decodificarea cuvintelor rostite într-o conversație, însă defapt munca grea o face subconștientul, „citind” limbajul trupului penru a descifra semnalele care ne vorbesc despre adevăratele inenții ale interlocutorului. Ca nouă știință care se dezvoltă în zona psihologiei, antropologiei, lingvisticii și sociologiei, disciplina care studiază limbajul trupului, ne arată că semnalele non-verbale sunt cele mai corecte și de încredere surse de comunicare. Primatele din care provenim, au dezvoltat o extraordinară intuiție și înțelegere a limbajelor non-verbale, ale trupului, iar noi am moștenit de la ele acest „al șaselea simț”. Defapt un singur fel de celule neuronale („neuronii-oglindă”) au evoluat, trecând de la celulele care ajutau primatele să supraviețuiască, la unele care îi ajută pe oameni să împărtășească din cunoștiințe, să învețe arte frumoase, să lupte sau să-și exprime compasiune, poate chiar să și vorbească- toate acestea pe baza dezvoltării reciproce a limbajului trupului. Cercetări din domeniul științelor sistemului nervos au arătat că, din momentul nașterii, o parte a creierului uman, face în mod constant noi conexiuni, pe baza interacțiunilor cu ceilalți. Sistemul de comunicare și mai sofisticat al creierului reacționează și se schimbă cu fiecare interacțiune, învățând în mod constant mai mult și spunându-ne aproape toate lucrurile de care avem nevoie despre cei din jur. Problema este că mulți oameni s-au condiționat să nu asculte aceste semnale. Nu avem încredere în „instinct”, deoarece credem că nu este la fel de sigur că evaluările noastre raționale asupra altor oameni. În consecință, ajungem să fim păcăliți, fraudați, respinși sau dezorientați. Cele cinci adevăruri fundamentale ce vizează limbajul trupului Adevărul nr. 1 Limbajul trupului este o constantă. Comunicați tot timpul. Indiferent de ce se întâmplă, postura, expresiile faciale, croiala hainelor pe care le purtați, spun întodeuna câte ceva. Chiar dacă încercați să comunicați, că nu vreți să comunicați, tot comunicați- în acest caz, îți dai impresia de indiferență. Adevărul nr. 2 Limbajul trupului este întodeauna determinat de context. Ceea ce este accceptat la barul din localitate, într-o noapte specială, nu va funcționa la petrecerea formală a firmei în care lucrați. Contextul- regulile sociale, implicațiile culturale, așteptările grupului- joacă un rol uriaș, cu privire la genul de limbaj al trupului care va funcționa (pro sau contra dumneavoastră) în fiecare situație. Adevărul nr. 3 Limbajul trupului nu poate fi interpretat niciodată pe baza unui singur semnal. Uneori lucrurile nu sunt mai mult decât ceea ce par. Trebuie să descifrați mai multe semnale care să sugereze același gând sau emoție, înainte de a presupune că un anumit semnal e adevărat. Adevărul nr. 4 Limbajul trupului arată discrepanțele dintre ceea ce o persoană spune și ceea ce crede. Pentru a „auzi” complet adevăratul mesaj al unei persoane, trebuie să fiți atent, atât la semnalele non-verbale, cât și la cele verbale, să îi urmăriți limbajul trupului și să îi analizați vibrația, înățimea, tonul și ritmul cuvintelor. Cei mai mulți oameni, chiar dacă reușesc să-și controleze semnalele feței, vor avea „scurgeri” ale adevăratelor gânduri prin intermediul altor zone ale trupului. Psihologul Robert Rosenthal de la Universitatea Harvard a clasificat 5 tipuri de indicii non-verbale împărțite în funcție de zona „scurgerii”: 1.	Semnale incongruente între ele- aceatea sunt cele mai relevante, deoarece arată conflicte interne, sentimente de ezitare, tendințe de înșelare ș.a. 2.	Strafulgerări scurte ale feței și corpului- scurgeri rapid corectate. 3.	Vocea- surprizător, poate trăda mai bine emoția decât fața. 4.	Corpul- oarecum ușor de controlat, dacă vă pricepeți la ceea ce faceți. 5.	Fața- cea mai nesemnificativă „scurgere”, deoarece este elementul cel mai ușor de controlat. Adevărul nr. 5 Stăpânirea perfectă a limbajului trupului vă permite să observați „micro-expresiile” cele scurte străfulgerări sau gesturi care trădează sentimentele lăuntrice. Străfulgerările și expresiile faciale intense- dintre care unele pot fi numite „ puncte fierbinți”- rămân pe față mai puțin de un sfert de secundă. Aceste scăpări și lucruri pe care încercăm să le acoperim sunt aproape imposibil de controlat. Așa că micro-expresiile sunt punctele în care se desfășoară adevărata comunicare. Dar se deruluează atât rapid, încât s-ar putea să nu poată fi înregistrate la nivel conștient. Experții petrec nenumărate ore derulând casete video, pentru a surprinde micro-expresii cărora să le înțeleagă sensul, dar într-o conversție obișnuită nu avem această șansă.

Blibliografie 	REIMAN, Tonya, Limbajul trupului, Curtea veche, București, 2010, pp. 27-50. 	https://www.garbo.ro/articol/Psihologie/21341/limbajul-trupului-explicatia-lor-psihologica.html (accesat în data de 12 martie 2020)